**ОКВИРНИ СПОРАЗУМ**

**СТРАНЕ ПОТПИСНИЦЕ:**

**1.** Дом за смештај старих лица Смедерево, ул. Старца Вујадина бр. 68

**ПИБ:** 100359820**; Матични број:** 07160887**;**

коју заступа в.д. директора Ивана Матејић

**( у даљем тексту: Купац/Наручилац)**

и

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**( у даљем тексту: Добављач)**

***Стране у оквирном споразуму сагласно констатују:***

- да је Наручилац у складу са **Законом о јавним набавкама** (*„Службени гласник РС” број 91/19; у даљем тексту:* **ЗЈН**) спровео отворени поступак јавне набавке са циљем закључења оквирног споразума - **Средства за одржавање хигијене,** број **\_\_\_\_\_\_\_\_\_\_\_\_\_\_\_.**

- да је Наручилац донео **Одлуку о закључењу оквирног споразума** број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године, у складу са којом се закључује овај оквирни споразум између Наручиоца и Добављача;

- да је Добављач доставио Понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_ године која чини саставни део овог оквирног споразума (у даљем тексту: Понуда);

***Стране потписнице су се споразумеле о следећем:***

**ПРЕДМЕТ ОКВИРНОГ СПОРАЗУМА**

**Члан 1.**

Стране потписнице сагласно утврђују да су предмет овог оквирног споразума добра - **Средства за одржавање хигијене,** за потребе Дома за смештај старих лица Смедерево, Ул. Старца Вујадина бр. 68, Смедерево(у даљем тексту: добра).

Врста и цене добара из става 1. овог члана утврђене су према усвојеној понуди Добављача број \_\_\_\_\_\_\_\_\_\_ од \_\_\_\_\_\_\_\_\_\_\_\_ године, која чини саставни део овог Оквирног споразума (у даљем тексту: Понуда).

Оквирне количине предметних добара за 2021/2022/2023 годину (наведене у Обрасцу структуре цене) дате су на основу просечне потрошње предметних добара у претходним годинама и сходно томе током реализације оквирног споразума могу одступати у односу на оквирну количину, што је у складу са институтом оквирног споразума.

Ради извршења обавеза које су предмет овог оквирног споразума, Добављач се обавезује да изврши припрему, доставу и истовар у магацински простор Наручиоца у одговарајућим амбалажама и на тражени начин у поруџбеници, и све то у назначено време, али остале обавезе које произлазе из члана 1. овог оквирног споразума, као и све друго неопходно за потпуно извршење предмета овог оквирног споразума.

**ВАЖЕЊЕ ОКВИРНОГ СПОРАЗУМА**

**Члан 2.**

Овај оквирни споразум се закључује на период од 24 (двадесетчетири) месеца, а ступа на снагу даном обостраног потписивања.

Током периода важења овог оквирног споразума, предвиђа се закључивање једног или више уговора о јавној набавци или издавање једне или више наруџбеница Добављачу у зависности од стварних потреба Наручиоца и то највише до вредности овог оквирног споразума, уз напомену да Наручилац нема обавезу закључења нити једног уговора или издавања нити једне наруџбенице.

**ВРЕДНОСТ**

**Члан 3.**

Укупна вредност овог оквирног споразума износи **\_\_\_\_\_\_\_\_\_\_\_\_\_** (*и словима*: \_\_\_\_\_\_\_\_\_\_\_\_\_\_\_\_ и 0/100), (уписује Наручилац) без урачунатог ПДВ-а, што одговара процењеној вредности предметне јавне набавке.

**Јединичне цене добара исказане су у Понуди без ПДВ-а. Укупна вредност понуде без ПДВ-а, служила је само као начин да се примени критеријум и додели оквирни споразум, односно рангирају пристигле понуде.**

**ПДВ** (порез на додату вредност) ће се регулисати сходно законским прописима из дате области, односно сходно Закону о порезу на додату вредност (*''Службени гласник РС'', бр. 84/04 , 86/04 - исправка, 61/05, 61/07, 93/12, 108/13, 68/14 - др. закон, 142/14. 5/15 - усклађени дин. изн, 83/15, 5/16 - усклађени дин. изн., 108/16, 7/17 - усклађени дин. изн, 113/17, 13/18 - усклађени дин. изн, 30/18, 4/19 - усклaђeни дин. изн, 72/19*  *и 8/20 - усклађени дин. изн.*).

Цене су фиксне и не могу се мењати за све време важења оквирног споразума.

Обавезе које по основу овог оквирног споразума и касније, на основу њега издатих појединачних уговора о јавној набавци и/или наруџбеница доспевају у 2022./2023. години биће реализоване највише до износа средстава која ће за ту намену бити одобрена у 2022./2023. години.

У укупну вредност су урачунати трошкови превоза, испоруке и дистрибуције у магацински простор Купца.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ**

**УГОВОРА ИЛИ ИЗДАВАЊА НАРУЏБЕНИЦА**

**Члан 4.**

Након закључења оквирног споразума, када настане потреба Наручиоца за предметом набавке, Наручилац ће са Добављачем закључити појединачни уговор о јавној набавци или издати наруџбеницу о јавној набавци Добављачу.

При закључивању појединачних уговора или издавању наруџбенице о јавној набавци Добављачу, не могу се мењати битни услови из овог оквирног споразума.

Вредност појединачних уговора и/или наруџбеница ће се уговарати у динарима (рсд.)

Наручилац ће појединачне набавке реализовати закључивањем уговора или издавањем наруџбенице Добављачу, највише вредности овог оквирног споразума.

**Члан 5.**

Појединачни уговори или наруџбенице о јавној набавци се закључују под условима из овог оквирног споразума у погледу предмета набавке, цена, начина и рокова плаћања, рокова извршења, и др.

**КВАЛИТЕТ**

**Члан 6.**

Добављач се обавезује да ће добра које испоручује Наручиоцу као крајњем купцу бити у складу са нормативима квалитета утврђеним позитивним законским прописима.

Добра која су предмет ове јавне набавке морају задовољити све услове предвиђене важећим Законом о здравственој исправности предмета опште употребе (,,Службени лист РС'' бр. 92/2011) и Правилника о условима у погледу здравствене исправности предмета опште употребе који се могу стављати у промет (,,Службени лист СФРЈ бр. 26/83,61/84, 56/86, 50/89, 18/91, 60/2019 – др.правилник и 78/2019 – др. правилник).

Такође, за све време трајања оквирног споразума, односно уговора о јавној набавци, неопходно је вршити контролу квалитета, односно лабораторијске анализе - извештај о здравственој и хигијенској исправности којим се доказује да је производ здравствено исправан и безбедан за употребу, који су издати од стране лабораторије која је акредитована\* од стране АТС-а, којим се доказује да је производ здравствено исправан и безбедан за употребу.

\*Под акредитованом лабораторијом се подразумева лабораторија акредитована од стране Акредитационог тела Србије за издавање лабораторијских извештаја. Наручилац може самоиницијативно извршити наведене анализе и/или их иницирати у случају основане сумње.

Уколико су предметна добра увозног порекла, Продавац ће уз сваку испоруку, поред горе наведеног Извештаја или Потврде, доставити Купцу и копију Решења издатог од стране надлежног органа о испуњености услова за одобрење увоза и стављање у промет.

Купац задржава право да од Добављача захтева да му достави на увид оригинале или оверене копије тражених докумената.

**Члан 7.**

Добра морају бити упакована у прикладној амбалажи, на начин који обезбеђује очување њиховог квалитета и хигијенске исправности, односно на начин прописан у Правилнику за одређену врсту добара.

Квалитет добара која Понуђач нуди морају у потпуности одговарати важећим стандардима и захтевима Наручиоца, односно задатим техничким карактеристикама садржаним у Конкурсној документацији.

Добра морају садржати податке о произвођачу, земљи порекла, увознику, добављачу, саставу, количини, квалитету, датуму производње и року трајања, односно року употребе, начину употребе, одржавању или чувању производа и друге податке у складу са законом и осталим прописима који регулишу ову област.

Декларација производа доказује усаглашеност испоручене робе са техничком спецификацијом и описима траженим у конкурсној документацији. Добављач је обавезан да у случају закљученог уговора, обезбеђује Законом прописане мере заштите живота, здравља и сигурности добављача.

**Члан 8.**

Приликом реализације уговора, Наручилац је овлашћен да преко акредитоване\* лабораторије изврше испитивање узорка испорученог добра.

У случају да у току реализације уговора о јавној набавци, најмање два резулатата лабораторијског испитивања покажу да испитивани узорак/ци\*\* нису здравствено и хигијенски исправни односно уколико не испуњавају уговорени квалитет добара, наручилац задржаваправо на једнострани отказ уговора, са отказним роком од минимум 10 (дана). У наведеном случају наручилац ће активирати средство финансијског обезбеђења за добро извршење посла.

У случају да резултати лабораторијског испитивања покажу да испитивани узорак/ци нису здравствено и хигијенски исправни односно уколико не испуњавају уговорени квалитет добара Добављач је у обавези да надокнади трошкове наручиоцу које је имаоприликом испитивања узорака.

\* Под акредитованом лабораторијом се подразумева лабораторија акредитована од стране Акредитационог тела Србије за издавање лабораторијских извештаја.

\*\* Узимање узорка се односи на узорке добара испоручених у најмање две одвојене појединачне испоруке у току реализације уговора о јавној набавци.

Добављач је дужан да по потписивању појединачног уговора и/или издавању наруџбенице, приликом прве испоруке сваке конкретне врсте добра у сезони, доставља Купцу копије Извештаја о лабораторијском испитивању добара издатих од стране акредитоване лабораторије.

**ИСПОРУКА**

**Члан 9.**

Добављач се обавезује да добра, за све време реализације оквирног споразума испоручује најмање једанпут месечно, **у периоду од 08:00 до 11:30 часова**, у складу са захтевима за испоруку Наручиоца у погледу врсте и количине добара, која се исказују кроз **требовање/поруџбеницу најмање три радна дана раније до 11:30 часова** на мејл (ел-пошту) добављача \_\_\_\_\_\_\_\_\_\_\_\_\_\_\_ (уписује Понуђач) или број телефона \_\_\_\_\_\_\_\_\_\_\_\_\_\_\_\_\_(уписује Понуђач). Рок испоруке предметних добара на основу захтева за испоруку, не може бити дужи од \_\_\_\_\_\_ (максимално 15) (уписује Понуђач) дана од дана пријема захтева за испоруку.

Захтев за испоруку може бити и више пута месечно, али не преко четири. Време испоруке се може кориговати у међусобном договору или уз сагласност друге стране на захтев једне за истим.

Купац ће, уколико буде у могућности, због бољег планирања и квалитетније и брже доставе, предочавати Добављачу кварталне потребе уз могућност одступања и благовремене измене.

Испорука укључује транспорт и истовар добара до магацина у Дому за смештај старих лица Смедерево, ул. Старца Вујадина бр. 68.

Могућност корекције и одступања у поруџбеници се мора најавити другој старни најкасније 36 часова пре испоруке.

Наручилац задржава право да број испоручних места повећа за једно испоручно место и промени адресе испоручних места без утицаја на уговорене цене.

Добављач се обавезује да изврши припрему, доставу, истовар у магацински простор Наручиоца у траженим амбалажама и на тражени начин у поруџбеници.

У случају непоштовања динамике испоруке, Продавац се обавезује да за сваки дан закашњења плати Наручиоцу износ од 2‰ (промила) од укупне вредности оквирног споразума из члана 4. овог оквирног споразума, с тим да укупан износ уговорне казне не може прећи 5% од укупне вредности из члана 4. овог оквирног споразума.

Наплату уговорне казне Наручилац ће извршити, без претходног пристанка Добављача, умањењем рачуна наведеног у испостављеној фактури

**УТВРЂИВАЊЕ КВАЛИТЕТА И КОЛИЧИНА**

**Члан 10.**

Добављач је дужан да испоруку добара врши у складу са важећим стандардима квалитета и здравствене исправности, у складу са наведеним у члану 7. овог оквирног споразума.

Добављач одговара Наручиоцу за квалитет и здравствену безбедност добара у року означеном на декларацији добара.

Стваран број добара који ће бити поручени у току периода извршења појединачни уговора о јавној набавци и/или појединачних наруџбеница ће бити утврђен при закључењу појединачних уговора о јавној набавци и/или појединачних наруџбеница, на основу овог оквирног споразума.

**Члан 11.**

Купац/Наручилац има право да изврши квантитативну и квалитативну контролу испоручених добара, као и контролу документације о здравственој исправности истих.

Квантитативна и квалитативна контрола добара, као и контрола документације о здравственој исправности истих вршиће се приликом сваке појединачне испоруке у магацински простор Купца/Наручиоца.

Утврђивање количине  квантитативни пријем врши се бројањем, мерењем и појединачним прегледом сваког паковања.

Уколико представник Купца/Наручиоца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Добављача и Купца (или само представник Купца уколико представник Добављача одбије да га потпише) и који се доставља, без одлагања, Добављачу.

Истовремено Купац/Наручилац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писменим путем, обавести Добављача и захтева нову испоруку добара која одговара требованој количини и уговореном квалитету.

Уколико Добављач уопште не испоручи требована добра или се недостатак добара утврди након извршене примопредаје (скривени недостаци), Купац/Наручилац сачињава рекламациони записник који потписује само представник Купац/Наручилац и који се доставља, без одлагања, Добављачу.

Када се недостатак добара утврди након извршене примопредаје (скривени недостаци), Купац/Наручилац је у обавези да добра задржи до тренутка упознавања представника Добављача са утврђеним недостатком и захтева замену испоручене количине, односно испоруку робе која је у складу са уговореним квалитетом. Купац/Наручилац не одговара за пропадање добара која су задржана.

Уколико Купац/Наручилац у току реализације овог оквирног споразума три пута не прихвати испоруку добара односно врати добра или уколико Добављач у току реализације овог оквирног споразума три пута уопште не испоручи требована добра, Купац/Наручилац може раскинути уговор и активирати средство обезбеђења за добро извршење посла.

**СРЕДСТВА ОБЕЗБЕЂЕЊА - ОКВИРНИ СПОРАЗУМ**

**Члан 12.**

Изабрани понуђач - добављач се обавезује да у року од осам дана од дана закључења оквирног споразума, преда Наручиоцу бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије и за које понуђач – добављач мора доставити потврду о регистрацији менице односно листинг са сајта НБС.

Меница мора бити оверена печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности оквирног споразума без ПДВ-а. Уз менице мора бити достављена копија картона депонованих потписа који је издат од пословне банке коју Изабрани понуђач наводи у меничном овлашћењу – писму. Рок важења меница је 13 месеци од обостраног потписивања оквирног споразума.

Наручилац/Купац ће уновчити дату меницу уколико: Изабрани понуђач не буде извршавао своје обавезе у роковима и на начин предвиђен оквирним споразумом, не закључи појединачни уговор у складу са овим оквирним споразумом или не достави средство обезбеђења уз појединачни уговор који Наручилац и Изабрани понуђач закључе по основу оквирног споразума.

**РОК И НАЧИН ПЛАЋАЊА**

**Члан 13.**

Купац се обавезује да Продавцу плаћање врши сукцесивно, након извршене појединачне испоруке (у појединачним уговорима и/или наруџбеницама закљученим на основу овог оквирног споразума уговорне стране се могу споразумети да то буде на недељном или месечном нивоу), у року до 45 дана од дана пријема потписане и оверене отпремнице и фактуре од стране Добављача и Купца, на текући рачун Добављача бр. \_\_\_\_\_\_\_\_\_\_\_\_\_ код банке: \_\_\_\_\_\_\_\_\_\_\_\_\_\_(уписује Понуђач)

**ВИША СИЛА**

**Члан 14.**

Уколико после закључења овог оквирног споразума наступе околности више силе, који доведу до ометања или онемогућавања извршења обавеза дефинисаних оквирним споразумом, рокови извршења обавеза се неће продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна из оквирног споразума погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ПОСЕБНЕ И ЗАВРШНЕ ОДРЕДБЕ**

**Члан 15**.

За све што није регулисано овим оквирним споразумом примењиваће се одредбе Закона о облигационим односима ("Сл. лист СФРЈ", бр. 29/78, 39/85, 57/89 и 45/89 - одлука УСЈ 57/89, "СЛ. лист СРЈ", бр. 31/93 “Сл. лист СЦГ”, бр. 1/2003 - Уставна повеља и “Сл. гласник РС” бр. 18/2020), као и други прописи који регулишу ову материју.

**Члан 16.**

Све спорове који проистекну у реализацији овог оквирног споразума стране у овом оквирном споразуму ће решавати споразумно.

У случају да споразум није могућ, спор ће решавати Привредни суд у Пожаревцу.

**Члан 17.**

Овај Оквирни споразум је закључен у 4 (четири) истоветних примерака, од којих Наручиоцу припада 2 (два), а Добављачу 2 (два) примерка оквирног споразума

**За Добављача**: **За Наручиоца**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *м.п. м.п.* **\_\_\_\_\_\_\_***\_\_\_\_\_\_\_\_\_\_\_\_\_\_\_\_\_\_\_*